OzLabs/hebrew-wiki-articles huggingface dataset:
הפרלמנט של הקהילה הצרפתית (בלגיה)

הפרלמנט של הקהילה הצרפתית (בצרפתית: Parlement de la Communauté française או PCF) הוא הרשות המחוקקת אשר מייצגת את הקהילה הצרפתית בבלגיה. הפרלמנט בנוי בשיטת בית מחוקקים חד-ביתי. בפרלמנט זה חברים כל 75 החברים של הפרלמנט של ולוניה, מלבד שניים הדוברים גרמנית, אשר מוחלפים בדוברי צרפתית מאותה המפלגה. אליהם מתווספים 19 נבחרים דוברי צרפתית ממחוז בריסל. בסך הכל ישנם כ-94 חברים הנבחרים מדי 5 שנים. הבחירות האחרונות נערכו בשנת 2015, משמע שהבחירות הבאות ייערכו בשנת 2019.

הפרלמנט יושב בבירת המדינה, בריסל.

המפלגה הגדולה בפרלמנט היא המפלגה הסוציאליסטית הולונית אשר מונה מטעמה 36 נציגים.

== קישורים חיצוניים ==

* 

קטגוריה:בלגיה: פוליטיקה
קטגוריה:פרלמנטים
הפרלמנט של ולוניה

הפרלמנט של ולוניה (בצרפתית: Parlement de Wallonie) הוא הרשות המחוקקת בוולוניה, האזור דובר הצרפתית בבלגיה. הוא אחד מתוך שלושה פרלמנטים פדרליים בבלגיה (יחד עם הפרלמנט הפלמי והשלטון האוטונומי בבריסל). הוא בנוי בשיטת בית מחוקקים חד-ביתי ומכיל כ-75 נציגים הנבחרים מדי 5 שנים. הפרלמנט יושב בבירת המחוז, נאמור, על נהר המז.

כל חברי הפרלמנט הם גם חברי הפרלמנט של הקהילה הצרפתית.

המפלגה הגדולה בפרלמנט היא המפלגה הסוציאליסטית הוולונית אשר לה 30 נציגים.

הבחירות האחרונות נערכו בשנת 2014, משמע שהבחירות הבאות יתקיימו בשנת 2019.

==קישורים חיצוניים==

* 

קטגוריה:בלגיה: פוליטיקה
קטגוריה:פרלמנטים
קטגוריה:ולוניה
הפרלמנט הפלמי

הפרלמנט הפלמי (בהולנדית: Vlaams Parlement) הוא הרשות המחוקקת של פלנדריה, אחת מהיחידות הפדרליות של בלגיה. הפרלמנט מתעסק בחקיקה פנימית בתוך היחידה, מפקח על הממשלה הפלמית, מאשר את התקציב הפלמי ולמעשה דואג לרוב מאפייני החיים בפלנדריה (כלכלה, תרבות, תחבורה, וכו'). הפרלמנט בנוי בצורת בית מחוקקים חד-ביתי, והוא מכיל 124 נציגים (118 מפלנדריה, ועוד כשישה מבריסל) אשר נבחרים מדי 5 שנים. המפלגה הגדולה ביותר היא הברית הפלמית החדשה, אשר מחזיקה מטעמה 43 נציגים, והיא זו שמנהלת את הקואליציה ואת הממשלה פלמית.

הפרלמנט יושב בעיר הבירה של המדינה- בריסל.

הפרלמנט נוצר כחלק מתהליך פדרליזציה של בלגיה, אשר החל בשנת 1970 ובמהלכו (עד שנת 2001) אושרו חמש רפורמות שחיזקו את היחידות הפדרליות של המדינה. קודם לכן, היה פרלמנט אחד בבלגיה שהיה בעל שני בתים.

הבחירות האחרונות נערכו בשנת 2014 והבחירות הבאות ייערכו בשנת 2019.

==קישורים חיצוניים==

* 

קטגוריה:בלגיה: פוליטיקה
קטגוריה:פרלמנטים
קטגוריה:פלנדריה
אוח פרעוני

Bubo ascalaphus
אוח פרעוני הקרוי גם אוח מדברי (שם מדעי: Bubo ascalaphus) הוא מין של אוח ממשפחת הינשופיים החי במזרח התיכון ובצפון אפריקה ומגיע גם לישראל.

== מאפיינים ==
אוח זה קטן יחסית לסוגו ומגיע לאורך 45–60 ס"מ והוא מזכיר מעט את האוח המצוי. הוא בעל נוצות צהובות וכתומות יותר מהאוח המצוי ובעל פני שמע חיוורים בצבעם. הכנפיים חומות כהות עם כתמים בהירים מעט. גם ה"אוזניים" שלו קטנות יותר ומוצמדות לראשו.

אוח זה חי בתנאי אקלים מדבריים וסלעיים, וכמו קרוביו, הוא פעיל לילה. הוא תוקף את טרפו ממארב בשטח של 2.5 קמ"ר. מזונו העיקרי הוא עכברים וחולדות, אך גם עופות שונים, זוחלים, עקרבים וחיפושיות.

האוחים הם עופות מונוגמים החיים עם בן זוגם לכל חייהם. הם מקננים במערות או בין סלעים ומטילים 2–3 ביצים בכל תטולה.

== מיון ==
לאוח שני תת-מינים:
*Bubo ascalaphus ascalaphus
*Bubo ascalaphus desertorum

==קישורים חיצוניים==

==הערות שוליים==

קטגוריה:טקסונים שתוארו בידי מארי יולס צזר סויגני
קטגוריה:בעלי חיים שתוארו ב-1809
קטגוריה:ינשופיים
קטגוריה:עופות: טורפי-על
קטגוריה:ארץ ישראל: דורסי לילה
קטגוריה:עיראק: עופות
קטגוריה:לבנון: עופות
קטגוריה:סוריה: עופות
קטגוריה:מצרים: עופות
קטגוריה:ירדן: עופות
צ'אטז' אוב סאבי

צ'אטז' אוב סאבי (בסלובנית: Čatež ob Savi) היא עיירת נופש בסלובניה, על גבול קרואטיה, השוכנת במרחק 87 ק"מ דרום-מזרחה מליובליאנה ו-31 ק"מ צפון-מערבה לזאגרב שבקרואטיה. העיירה שייכת לרשות המקומית ברז'יצה (Brežice).

==גאוגרפיה==
צ'אטז' אוב סאבי שוכנת במזרח סלובניה, בעמק הסאווה התחתון, בקרבת הקצה המערבי של רכס גוריאנצי (Gorjanci), על הגדה הימנית (הדרומית) של נהר סאווה, בשפך נחל קרקה (Krka) אל הסאווה.

==הספא==
במרחק 2 ק"מ ממזרח למרכז העיירה נמצא ריכוז של מעיינות חמים שסביבו הוקם, כבר במאה ה-19, אתר הנופש צ'טז'קה טופליצה (Čatežke Toplice).

==תחבורה==
צ'אטז' אוב סאבי נמצאת על כביש A2, המחבר את ליובליאנה עם זאגרב.

תחבורה ציבורית: שירות אוטובוסים לברז'יצה, הנמצאת על קו הרכבת ליובליאנה - זאגרב.

נמל התעופה הקרוב הוא נמל התעופה הבינלאומי של זאגרב, הנמצא במרחק כ-50 ק"מ.

==קישורים חיצוניים==

* [http://www.slovenia.info/en/Towns/Čatež-ob-Savi.htm?_ctg_kraji=2551&lng=2/ מדריך תיירות רשמי ]
*[http://www.geopedia.si/Geopedia_en.html?params=L5567_F10084890_T973_vF_b4_x548375.5_y82648_s14 Čatež ob Savi on Geopedia – מפה מפורטת של המקום]
* [http://www.terme-catez.si/en/catez/ האתר של הספא terme-catez ]

קטגוריה:סלובניה: יישובים
בית הנבחרים (בלגיה)

ממוזער
בית הנבחרים הבלגי הוא הבית התחתון בפרלמנט הפדרלי של בלגיה אשר מכיל 150 נציגים אשר נבחרים בבחירות מדי 5 שנים ב-11 מחוזות בחירה (5 בולוניה, 5 בפלנדריה ומחוז בריסל). חלוקת המושבים נעשית לפי שיטת ויקטור ד'הונד. אחוז החסימה עומד על 5%.

הדרישות הבסיסיות לכהונה בפרלמנט הן גיל 21 ומעלה, אזרחות ותושבות בלגית. ההשבעה לתפקיד נעשית באחת מהשפות הרשמיות של המדינה (הולנדית, צרפתית וגרמנית). לפי החוקה הבלגית, אדם לא יכול להיות בו זמנית גם חבר בפרלמנט אזורי (הפרלמנט הפלמי או הפרלמנט של ולוניה) וגם חבר בבית הנבחרים. אותו הדבר לגבי חברי הסנאט. אדם הנשבע לבית הנבחרים מספיק אוטומטית את תפקידו הקודם. נציג בבית הנבחרים המתמנה לשר מפסיק את חברותו בבית הנבחרים. הוא יכול לחזור אם הוא מתפטר מתפקידו כשר. אדם לא יכול להיות בו זמנית חבר בבית הנבחרים ועובד מדינה, איש הרשות השופטת או חבר בפרלמנט האירופי.

על פי סעיף 53 של החוקה, רוב חברי בית הנבחרים צריכים להיות נוכחים בישיבות על מנת שיתקבלו החלטות. שינוי בחוקה דורש רוב של שני שלישים אשר יהיה נוכח בהצבעה.

בית הנבחרים יושב בעיר הבירה של בלגיה - בריסל.

== ראו גם ==

* הפרלמנט הפדרלי של בלגיה
* הסנאט הבלגי
* בתי מחוקקים לפי מדינה

==קישורים חיצוניים==

* 

קטגוריה:בלגיה: פוליטיקה
בלגיה
הסנאט הבלגי

הסנאט הבלגי הוא הבית העליון בפרלמנט הפדרלי של בלגיה אשר מכיל כ-60 נציגים שנבחרים מדי 5 שנים.

== היסטוריה ==
נוסד בשנת 1831 שחלק מבית מחוקקים חד-ביתי. באותה התקופה הסנאט היה מוסד אליטיסטי מאוד, מהסיבה שבשביל להיבחר, כל מועמד היה צריך לשלם 1,000 פלורינים- דבר המגביל את המועמדות ל-4,000 איש בלבד. עד שנת 1913 השפה הרשמית היחידה בסנאט הייתה צרפתית, אך בשנה זו הוחלט לאמץ גם את השפה ההולנדית כשפה רשמית.

מאז שנת 1993 עבר כמספר רפורמות. בין השאר הוא הוקטן מ-184 סנאטורים ל-71 סנאטורים בלבד, אשר מתוכם 40 סנאטורים נבחרו בבחירות ישירות על ידי העם.. מאז שנת 2014 ישנם כ-60 סנאטורים הם אינם נבחרים על ידי הציבור הבלגי. 50 נציגים נבחרים על ידי הפרלמנטים המקומיים בבלגיה (הפרלמנט הפלמי, הפרלמנט של הקהילה הצרפתית והפרלמנט של ולוניה) והם בוחרים עוד כעשרה נציגים. כיום, הסנאט ממלא תפקיד מאוד מינורי בתהליך החקיקה הפדרלי.

המפלגה הגדולה בסנאט היא הברית הפלמית החדשה, אשר מונה מטעמה 12 נציגים.

הסנאט יושב בבירת בלגיה- בריסל.

לפי סעיף 69 של החוקה הבלגית, ישנן מספר דרישות לתפקיד הסנאטור: תושבות ואזרחות בלגית, וגיל 21 ומעלה. ההשבעה לתפקיד נעשית באחת מהשפות הרשמיות של המדינה (הולנדית, צרפתית וגרמנית). לפי החוקה הבלגית, אדם לא יכול להיות בו זמנית גם חבר בפרלמנט אזורי (הפרלמנט הפלמי או הפרלמנט של ולוניה) וגם חבר בסנאט. אותו הדבר לגבי חברי בית הנבחרים. אדם הנשבע לסנאט מספיק אוטומטית את תפקידו הקודם. נציג בסנאט המתמנה לשר מפסיק את חברותו בסנאט. הוא יכול לחזור אם הוא מתפטר מתפקידו כשר. אדם לא יכול להיות בו זמנית חבר בסנאט ועובד מדינה, איש הרשות השופטת או חבר בפרלמנט האירופי.

בסנאט ישנן מספר ועדות קבועות, אשר ברובן ישנם כ-17 סנאטורים.

== ראו גם ==

* הפרלמנט הפדרלי של בלגיה
* בית הנבחרים הבלגי
* בתי מחוקקים לפי מדינה

==קישורים חיצוניים==

* 

קטגוריה:בלגיה: פוליטיקה
בלגיה
יהודה וגמן

יהודה וגמן (נולד ב-2 ביולי 1947) הוא קצין בדרגת אלוף-משנה במילואים בצה"ל, אשר פיקד על חטיבה ושימש כסגן מפקד אוגדה.

== קורות חייו ==
וגמן נולד וגדל בקיבוץ שדות ים. אביו אהרן וגמן כיהן כראש המועצה האזורית חוף הכרמל. התגייס לצה"ל בשנת 1965 ושובץ בחיל השריון בחטיבה 7. עבר הכשרה כלוחם וקורס מפקדי טנקים, השלים קורס קציני שריון ושימש כמפקד מחלקת טנקים. לחם במלחמת ששת הימים ובמלחמת ההתשה. חזר לקיבוץ שם גידל כותנה ואספסת והיה מחנך ומרכז משק.

במלחמת יום הכיפורים היה סמג"ד 266 בחטיבה 179, ולחם ברמת הגולן תחת חטיבה 679. בהמשך המלחמה מונה למפקד גדוד בחטיבה ושירת כסמח"ט במילואים. בשנת 1990 חזר לשירות קבע כמפקד חטיבת שריון, עוצבת חץ ומדריך בקורס מפקדי פלוגות ומפקדי גדודים. בהמשך היה מדריך צוות בפו"ם וסגן מפקד אוגדה.

לאחר שחרורו בשנת 2001 עבד בפו"ם כאזרח מדריך עד שנת 2006. היה חבר בצוות ההקמה של המכללה לפיקוד טקטי (מלט"ק) בפו"ם, עמד בראש צוות כתיבת תורת הלחימה של זרוע היבשה אחרי מלחמת לבנון השנייה. חוקר מלחמת יום הכיפורים ומפרסם מחקרים ומאמרי דעה בכתבי עת, ב"מקור ראשון", אתר "מידה", ynet ו-nrg. מלמד במכינה "תבור" בנצרת עילית מאז הקמתה בשנת 2010. חבר בעמותת המרכז למלחמת יום הכיפורים.

מתגורר באור עקיבא. נשוי ואב לארבעה ילדים. בעל תואר ראשון בחינוך מטעם האוניברסיטה העברית. חבר תנועת הביטחוניסטים.

== קישורים חיצוניים ==
* [http://www.avot-meyasdim.co.il/page178.html אל"ם (מיל) יהודה וגמן], קורות חייו באתר "סמינר אבות מייסדים".
* .

===מפרי עטו===
* .
* 
* .
* [http://www.inss.org.il/uploadimages/Import/(FILE)1193581723.pdf "אנטי מלחמה" — האומנם איבד צה"ל את יכולתו להכריע ?], עדכן אסטרטגי של המכון למחקרי ביטחון לאומי כרך 9 גיליון 4 מרץ 2007, עמודים 60–62
* [https://web.archive.org/web/20160803080938/http://heb.inss.org.il/uploadimages/Import/(FILE)1193317086.pdf ליקויים בראיית צה"ל את עצמו כאחראי לביטחון האזרחים], עדכן אסטרטגי של המכון למחקרי ביטחון לאומי כרך 10, גיליון 2 אוגוסט 2007, עמודים 22–28
* 
* [http://www.inss.org.il/uploadimages/Import/(FILE)1202370327.pdf המאבק על תודעת כוחותינו], עדכן אסטרטגי של המכון למחקרי ביטחון לאומי כרך 10, גיליון 4 פברואר 2008, עמודים 17–23.
* 
* , עריכה: אל"ם במיל' הרב אליעזר שנוולד, 2018
* [https://yadlashiryon.com/wp-content/uploads/2019/04/השריון__D54.pdf לחימת השריון בקרב ואדי מבעוק - 14 באוקטובר 1973], שריון 54, פברואר 2019
* 
* יהודה וגמן עם אריק זטורסקי, [https://archive.kippur-center.org/research/yw-az-the-armor-battle-of-wadi-mabouk-2020.pdf לחימת השריון בקרב ואדי מבעוק - 14 אוקטובר 1973 - מלחמת יום הכיפורים], אוגוסט 2020, באתר המרכז למלחמת יום הכיפורים
* [https://archive.kippur-center.org/research/yv-golan-heights-race-2020.pdf "על חוט השערה" - לסוגיית הכישלון הסורי במלחמת יום הכיפורים, 6 - 7 אוקטובר 1973], מרץ 2022, באתר המרכז למלחמת יום הכיפורים

== הערות שוליים ==

קטגוריה:אור עקיבא: אישים
קטגוריה:אלופי-משנה בצה"ל
קטגוריה:בוגרי האוניברסיטה העברית בירושלים
קטגוריה:חברי הביטחוניסטים
קטגוריה:מפקדי חטיבות חיל השריון של צה"ל
קטגוריה:שדות ים: אישים
קטגוריה:ישראלים שנולדו ב-1947
1944 (שיר)

ג'מאלה בעת ביצוע השיר
ג'מאלה לאחר זכייתה
"1944" הוא שיר שנכתב ובוצע בידי הזמרת האוקראינית ממוצא טטרי סוזנה ג'מאלדינובה (הידועה יותר בכינוי "ג'מאלה"). השיר עוסק בגירוש הטטרים מקרים בשנת 1944. השיר ייצג את אוקראינה באירוויזיון 2016, וזכה במקום הראשון עם 534 נקודות.

==הרקע ההיסטורי של השיר==

בשנת 1944, בהוראת יוסיף סטלין, גורשו מחצי האי קרים כמעט רבע מיליון מבני המיעוט הטטרי, בגלל שיתוף פעולה שלהם עם הנאצים במהלך מלחמת העולם השנייה. ג'מאלה כתבה את השיר בעצמה בהשראת סיפורה של סבתא רבתא, שבזמן הגירוש הייתה בשנות ה-20 לחייה. היא גורשה יחד עם חמשת ילדיה. הגירוש התבצע במשאיות דחוסות ללא אוויר ומזון, ואחת הבנות לא שרדה את המסע וגופתה הושלכה בצד הדרך. לדבריה של ג'אמלה, היא נזרקה מהמשאית "כמו זבל". ג'אמלה טענה שהשיר נכתב במידה רבה כדי להנציח את זכרה של "הילדה שאין לה קבר". סבא-רבא של ג'אמלה לא גורש, כיוון שהוא שירת בצבא האדום ולחם בקרבות החזית המזרחית. השיר גם נכתב על רקע סיפוח חצי האי קרים בידי רוסיה המודרנית בשנת 2014, שכן מרבית הטטרים החיים כיום בחצי האי קרים מסרבים לקבל את הסיפוח.

==אירוויזיון==

אוקראינה לא השתתפה באירוויזיון 2015, בשל בעיות של עלות. עם זאת, בשנת 2016 חזרה לתחרות, ובחירת השיר נעשתה בידי "חברת הטלוויזיה הלאומית של אוקראינה" (NTU), וערוץ STB. ג'מאלה הוכרזה כאחת מתוך שמונה עשר המתחרים בבחירה הלאומית האוקראינית לתחרות. היא הופיעה בחצי הגמר האוקראיני ב-6 בפברואר 2016, שם הוכרז על קידומה לגמר. ב-21 בפברואר היא ניצחה בגמר את השיר "Helpless" של להקת The Hardkiss, ונבחרה לייצג את אוקראינה באירוויזיון 2016.

בחצי הגמר הגיע השיר למקום השני עם 287 נקודות, וזכה במקום ראשון בגמר עם 534 נקודות.

==מחאה על השיר==
בריאיון להגרדיאן בפברואר של אותה שנה, אמרה ג'מאלה שהשיר הזכיר לה את קרובי משפחתה החיים כיום בחצי האי קרים הנמצא תחת שלטון רוסי. היא הוסיפה שמאז הסיפוח של חצי האי ב-2014 הטטרים "חיים בשטח כבוש". עם זאת, מילות השיר אינן מזכירות כלל את הסיפוח, שכן כללי האירוויזיון אוסרים שירים עם מילים היכולות להתפרש כבעלות "תוכן פוליטי".

מייד לאחר בחירת השיר האשימו כמה פוליטיקאים רוסיים, כמו גם רשויות מקומיות בחצי האי קרים, את השלטון האוקראיני בניסיון "להעליב את רוסיה" באמצעות השיר, וכן ב-"ניצול הטרגדיה של הטטרים כדי להטיל על צופים אירופיים תמונה כוזבת של הטרדה לכאורה של הטטרים בקרים כיום".

==קישורים חיצוניים==

* [https://www.eurovision.tv/event/lyrics?event=2133&song=33813 מילות השיר] 
* 
* 
* 
* 

==הערות שוליים==

קטגוריה:שירי 2016
קטגוריה:שירי אירוויזיון 2016
קטגוריה:סינגלים מ-2016
קטגוריה:שירי אוקראינה באירוויזיון
קטגוריה:שירים באנגלית
קטגוריה:שירים שזכו באירוויזיון
קטגוריה:שירים על זמן
קטגוריה:שירים על מוות
חצי האי קרים
קטגוריה:מחלוקות במוזיקה
קטגוריה:מלחמת העולם השנייה בתרבות
ייפקה סטורם

ייפקה סטורם (בהולנדית: Yfke Sturm; נולדה ב-19 בנובמבר 1981) היא דוגמנית הולנדית.

==ביוגרפיה==
סטורם נולדה באלמיירה. היא התגלתה ב-1997, בגיל 15, וזכתה בתחרות מראה השנה של עלית הולנד ובתחרות הבינלאומית שנערכה בצרפת. לאחר זכייתה חתמה על חוזה עם ראלף לורן וקלווין קליין. ב-2002 עברה להתגורר בניו יורק. עבדה עם מספר גדול של צלמי אופנה ובמגוון רחב של מגזינים, ובין היתר בחמש גרסאות של "ווג" ברחבי העולם ובשש גרסאות של מארי קלייר.

סטורם הופיעה בקמפיין של קרולינה הררה ו-H&M וצעדה במסלולי תצוגות אופנה של ויקטוריה סיקרט ושאנל.

ב-2006 החלה להנחות את התוכנית "הטופ מודל הבאה של הולנד", ואחרי עונה בודדת הוחלפה על ידי דפנה דקרס.

ב-2009 פרסמה את ספרה "סודות הדוגמנות של ייפקה". משמשת כשגרירה של קרן הצלב האדום ההולנדי.

==קישורים חיצוניים==

* 

קטגוריה:מנחות טלוויזיה הולנדיות
קטגוריה:דוגמניות הולנדיות
קטגוריה:זוכות מראה השנה של עלית
קטגוריה:משתתפות בתחרות מראה השנה של עלית 1997
קטגוריה:הולנדיות שנולדו ב-1981
קטגוריה:הולנדים שנולדו ב-1981
קתרין פולופ

קתרין אמנדה פולופ גרסיה (בספרדית: Catherine Amanda Fulop García, נולדה ב-11 במרץ 1965) היא שחקנית, דוגמנית ומנחת טלוויזיה ונצואלית. היא השתתפה במיס ונצואלה 1986, סיימה כסגנית רביעית ובמיס אמריקה הלטינית, סיימה כסגנית שלישית. פולופ השיקה מאז קריירת משחק מצליחה ברחבי אמריקה הלטינית.

==ביוגרפיה==
פולופ נולדה ב-11 במרץ 1965 בקראקס, ונצואלה כילדה חמישית לקלאופטרה גרסיה הוונצואלית וג'ורג' פולופ ההונגרי. לה שש אחיות ואח אחד. 

היא השתתפה בתחרות "מיס ונצואלה" לשנת 1986 ונבחרה לסגנית רביעית.

== קריירה ==
היא שיחקה בתפקיד הראשי בטלנובלות המקומיות "אביגיל" (1988) בתפקיד אביגיל גוזמן, "פרחי התשוקה" (1990) בתפקיד ברברה סנטנה דה מונטהורדה, ו"עולם החיות" (1991) בתפקיד צ'ריטו פלורס.

בשנת 2002 התפרסמה לציבור הרחב תודות לתפקידה כסוניה ריי, אמה הידוענית של מריצה (קמילה בורדונבה) בדרמת הנעורים הפופולרית "המורדים".

בשנת 2005 שיחקה בתפקיד אורח של נטלי בגרסה הארגנטינאית של הסיטקום "מי הבוס?". ב-2007 היא השתתפה בעונה הרביעית של התוכנית "Bailando por un Sueño", המהווה גרסה ארגנטינאית לתוכנית "רוקדים עם כוכבים", אך פרשה בשלבים הראשונים. באותה שנה שיחקה בסרט קולנועי, הפקה אמריקאית-הודית בשם "מריגולד".

בשנת 2008 החלה לשמש כשופטת בתוכנית המציאות "Talento Argentino" ברשת Telefe, אשר המהווה גרסה ארגנטינאית לתוכנית "America's Got Talent". פולופ השתתפה בתוכנית למשך כל שלוש העונות עד לסיום התוכנית ב-2011. בשנה זו גם שיחקה בטלנובלה הארגנטינאית "הכדורים המוצלחים" (Los exitosos Pells) בתפקיד ג'וליה.

בשנת 2009 שיחקה בטלנובלה הוונצואלית "האישה המושלמת" (La mujer perfecta) בתפקיד אורח של עצמה. בשנה זו שיחקה במחזה "לחנך את ריטה" (Educando a Rita). גם השתתפה בפסטיבל הזמר "Festival Internacional de la Canción de Viña del Mar", בוויניה דל מאר שבצ'ילה שם זכתה בתואר "מלכת הפסטיבל".

בשנת 2011 שיחקה למספר פרקים בטלנובלה הארגנטינאית "היחידים" (Los únicos), בתפקיד של ג'סיקה "ג'סי" ולדז.

בשנת 2016 כיכבה בטלנובלה קצרת הימים "בגלל שאני אוהב אותך" (Por amarte así), בתפקיד פטימה פלגריני.

היא נחשבה כסמל מין בארגנטינה. ב-2006 אמרה כי הוצע לה להופיע בפלייבוי, אך סירבה "בגלל ההורים שלה".

== חיים אישיים ==
ב-1990 התחתנה עם השחקן פרננדו קארילו, ששיחק לצידה ב"אביגיל" ו"פרחי התשוקה". ב-1994 הם התגרשו. לדבריה, קארילו היה לא נאמן.

ב-1998 היא נישאה בשנית לאוסבלדו סבטיני, אחיה של הטניסאית גבריאלה סבטיני. להם שתי בנות (נולדו ב-1996 ו-1999). המשפחה מתגוררת בבואנוס איירס, ארגנטינה.

==קישורים חיצוניים==

קטגוריה:שחקניות קולנוע וטלוויזיה ונצואליות
קטגוריה:שחקניות תיאטרון ונצואליות
קטגוריה:מנחות טלוויזיה ונצואליות
קטגוריה:דוגמניות ונצואליות
קטגוריה:משתתפות בתחרות מיס ונצואלה
קטגוריה:מתחרי רוקדים עם כוכבים
קטגוריה:שופטות תוכניות מציאות
קטגוריה:מהגרות
קטגוריה:אישים ממוצא הונגרי
קטגוריה:ילידות 1965
פראן ולס

פרנסיסקו "פראן" מנואל ולס חימנס (בספרדית: Francisco "Fran" Manuel Vélez Jiménez , נולד ב-23 ביוני 1991) הוא כדורגלן ספרדי המשחק באל-פתח בעמדת הבלם ולעיתים כמגן ימני.

==קריירה==
ולס הגיע לקבוצת הנוער של ז'ימנסטיק טרגונה בגיל 18. ב-10 באפריל 2010 ערך את הופעת הבכורה שלו בקבוצה הבוגרת בתיקו 1-1 נגד אלבסטה. בתחילת עונת הושאל לפובלה דה מאפומט על מנת לצבור דקות משחק. באוגוסט 2011 הושאל ללוגרוניוס מהליגה השלישית. בקיץ ולס חזר לז'ימנסטיק. ב-7 באוקטובר 2012 הבקיע את שער הבכורה שלו במועדון בניצחון 0–2 נגד ביניסאלם.

ב-2 בספטמבר 2013 ולס חתם באלמריה והצטרף תחילה לקבוצת המילואים של המועדון. ב-27 באפריל 2014 ולס ערך את הופעת הבכורה שלו בקבוצה הראשונה בניצחון 1–2 נגד אספניול בו גם הבקיע את שער הבכורה שלו במועדון. בעונת הצטרף באופן רשמי לקבוצה הראשונה ששיחקה בליגה הראשונה. ב-31 במרץ 2015 סבל מפציעה בכתף ובכך סיים את העונה.

בקיץ חתם בויסלה קרקוב מליגת העל הפולנית.

ביולי חתם באריס סלוניקי מליגת העל היוונית.

ב-20 בפברואר 2020, ולס חתם בפנאתינאיקוס והצטרף אלייה עם תום העונה.

בקיץ הצטרף לאל-פתח מליגת העל הסעודית.

==קישורים חיצוניים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:מגני כדורגל ספרדים
קטגוריה:מגני כדורגל קטלאנים
קטגוריה:כדורגלנים קטלאנים
קטגוריה:כדורגלני ז'ימנסטיק טרגונה
קטגוריה:כדורגלני אלמריה
קטגוריה:כדורגלני ויסלה קרקוב
קטגוריה:כדורגלני אריס סלוניקי
קטגוריה:כדורגלני פנאתינאיקוס
קטגוריה:כדורגלני אל-פתח
קטגוריה:ספורטאים זרים בפולין
קטגוריה:ספורטאים ספרדים ביוון
קטגוריה:ספורטאים ספרדים בערב הסעודית
קטגוריה:ספרדים שנולדו ב-1991
מסד (קבוצה אמנותית)

כרזה לתערוכה הראשונה של קבוצת מסד, אוסף [[הספרייה הלאומית]]
"מסד" הייתה קבוצה של ציירים ארץ-ישראלים צעירים שפעלה בשנים 1929–1930 בתל אביב.

הציירים, רובם היו תלמידיו של הצייר יצחק פרנקל ומכיריהם<ref></ref>, שעמם נמנו אביגדור סטימצקי, אהרן פריבר, ישראל פלדי, צבי שור, מרדכי לבנון, אהרון אבני, יצחק סנקובסקי ויוסף קוסונוגי, שהתארגנו על מנת להציג את יצירותיהם. במידה רבה התארגנות זו באה אל מול קבוצת "אגד", שחבריה היו מבוססים יותר. בין התאריכים 26 בדצמבר 1929 ועד 10 בינואר 1930 הציגה הקבוצה תערוכה ובה כ-70 יצירות בדירה בשדרות רוטשילד מס' 4 בתל אביב. בפתיחת התערוכה הוקראו מכתבי ברכה מאת בוריס שץ ונתן ביסטריצקי. באותה תקופה הציגה אף קבוצת "אגד" תערוכה.

תערוכה שנייה של הקבוצה, שנקראה גם "התערוכה המשותפת" או "בני מסד ואורחיהם", נערכה במרץ-אפריל 1930 בגימנסיה הרצליה וכללה 54 יצירות. בנוסף לחברי הקבוצה הצטרפו אל התצוגה גם יוסף זריצקי, מנחם שמי ועוזר שבת. 

<gallery>
קובץ:Masad 1929.jpg|ידיעה על פתיחת תערוכת "מסד", עיתון הארץ, 27 בדצמבר 1929
</gallery>
==הערות שוליים==

קטגוריה:תערוכות אמנות בישראל
קטגוריה:שנות ה-1920
חסידן

חסידן (שם מדעי: Mycteria) הוא סוג של עופות ממשפחת החסידתיים החיים באזורים טרופיים בסמוך למים והם בעלי מקור צהוב ומוארך, מעוקל בקצה. ראשם קירח ורגליים ארוכות ובעלות קרום שחייה.

החסידנים נפוצים באפריקה, דרום-מזרח אסיה ואמריקה המרכזית והדרומית ונפוצים בעיקר בביצות של מים עומדים, בשדות ובסוואנות לחות. הם מגיעים לאורך 90-100 ס"מ.

==מינים==
ישנם 4 מינים חיים של חסידנים:
{| cellspacing="0" class="wikitable sortable"
! שם !! שם מדעי !! תמונה !! תפוצה
|-
| חסידן מילקי || Mycteria cinerea|| ביצות וביצות מנגרובים בדרום-מזרח אסיה עד לאינדונזיה
|-
| חסידן אפריקני ||Mycteria ibis || ביצות וסוואנות באפריקה שמדרום לסהרה
|-
| חסידן צבוע || Mycteria leucocephala||ביצות בהודו ודרום אסיה, סין ודרום-מזרח אסיה 
|-
| חסידת עצים || Mycteria americana|| ביצות ויערות טרופיים בקצה אמריקה הצפונית, אמריקה המרכזית ואמריקה הדרומית
|}

==קישורים חיצוניים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חסידתיים
תנין פיליפיני

תנין פיליפיני (שם מדעי: Crocodylus mindorensis) הוא מין של תנין ממשפחת התניניים החי בפיליפינים ובעבר נחשב לתת-מין של תנין גינאה החדשה.

תנין זה הוא אחד משני התנינים החיים בפיליפינים, יחד עם תנין הים הענקי. הוא עצמו קטן יחסית לתנין ואורכו רק 1.5 מ' עם אורך מקסימלי של 3.1 מ' ומשקלו 15 ק"ג בבגרות כשיכול להגיע עד למשקל 75 ק"ג. הנקבות קטנות יותר מהזכרים. צבע הקשקשים חום-זהוב אשר הופך לכהה יותר בבגרות. כמו רוב התנינים שיניהם בולטים גם כשהפה סגור.

הם חיים בנהרות ובביצות בפיליפינים. הוא ניזון בעיקר מדגים וגם מדו-חיים, עופות, נחשים, צבים ולעיתים גם יונקים.

התנין נפגע מאוד בטבע, בעיקר כתוצאה משיטות דיג הרסניות, כמו דיג בדינמיט ומציד ומספרו הופחת מאוד בטבע. כיום הוא מין מוגן וחל איסור מוחלט להרוג אותו במדינתו.

==קישורים חיצוניים==

==הערות שוליים==

קטגוריה:טקסונים שתוארו בידי קרל פטרסון שמידט
קטגוריה:תניניים
קטגוריה:הפיליפינים: זוחלים
קטגוריה:הפיליפינים: מינים אנדמיים
קטגוריה:מגה-פאונה של אירואסיה
קטגוריה:בעלי חיים שתוארו ב-1935
תנין סיאמי

תנין סיאמי (שם מדעי: Crocodylus siamensis) הוא מין של תנין ממשפחת התניניים החי בדרום-מזרח אסיה.

== מאפיינים ==
מין זה בינוני בגודלו אך קטן יחסית למינים אחרים בסוג תנין. אורכו משקלו מגיע ל-40–70 ק"ג, אם כי פרטים הרבה יותר גדולים התגלו, כשהגדול ביותר הגיע לאורך ושקל 350 ק"ג. התנינים גדולים הרבה יותר כשהם בשבי. לתנין זה חרטום מוארך, קשקשים עבים מעל העיניים וצבעם ירוק-זית עד ירוק כהה.

בעבר תנין זה היה נפוץ בכל דרום-מזרח אסיה. כיום הוא מוגבל למדינות: אינדונזיה (בעיקר בבורנאו ובג'אווה), ברוניי, מלזיה, לאוס, קמבודיה, בורמה, וייטנאם ותאילנד (או סיאם), ממנה קיבל את שמו.

הוא מצוי במים מתוקים באגמים, נהרות איטיים וביצות והוא יכול להימצא גם מחוץ למים זמן ממושך.

התנין הוא טורף ממארב ותוקף מהמים חיות ששותות. מזונו העיקרי הוא דגים וזוחלים כמו לטאות, צבים ונחשים, אך הוא יתקוף גם עופות ויונקים כשייתקל בהם.

תנין זה מצוי בסכנת הכחדה חמורה עקב אובדן בתי גידול וכן כתוצאה מציד ומדיג לא חוקי.

==גלריה==
<gallery mode=packed heights=150>
Siamese Crocodile (Crocodylus siamensis) (7781302098).jpg
Siamese Crocodile-Biblical Zoo.JPG
Siamese Crocodile.jpg
CROCO810.JPG
430Siamkrokodile.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1801
קטגוריה:טקסונים שתוארו בידי יוהאן גוטלוב שניידר
קטגוריה:תניניים
קטגוריה:אינדונזיה: זוחלים
קטגוריה:מגה-פאונה של אירואסיה
קטגוריה:תאילנד: זוחלים
איסור קללת אב ואם

איסור קללת אב ואם הוא מצוות לא תעשה מתרי"ג מצוות, האוסרת על כל אדם מישראל לקלל את אביו ואמו. המקלל את אביו ואמו, עובר על איסור זה, בנוסף על האיסור לקלל אדם מישראל, וחייב בעונש סקילה. האיסור והעונש חלים גם על המקלל את אביו ואמו שלא בפניהם ואפילו אחר מיתתם. 

==בתורה==
בתורה כתוב: ואם כן קבעה התורה שיש דין מוות על מקלל אביו ואמו.

== עונש סקילה ==
עונש מקלל אביו ואמו חמור אף מהמכה בפועל אביו ואמו. מכה אביו ואמו חייב בחנק, "הקל ביותר" מבין ארבע מיתות בית דין, ואילו מקלל אביו ואמו בסקילה, שהוא החמור ביותר.
במכילתא נלמדת חומרת העונש בגזרה שווה:

כלומר לומדים מאיסור אוב וידעוני, שם כתוב במפורש הביטוי "דְּמֵיהֶם בָּם" וגם העונש כתוב במפורש "בָּאֶבֶן יִרְגְּמוּ אֹתָם", בגזרה שווה שבכל מקום בו נאמר דמיו בו, ובפרט במקלל אביו ואמו, הכוונה לעונש סקילה.

אותה גזרה שווה מובאת גם בגמרא במסכת סנהדרין.

== פרטי דינים ==
=== הזכרת השם ===
בגמרא מובאת מחלוקת לגבי התחייבות אדם מקלל שכזה, אם הוא חייב לקלל בשם המפורש. במחלוקת בין חכמים לרבי מאיר, סוברים חכמים שאם קילל בכינוי (כמו "רחום" או "חנון") ולא בשם השם, הוא פטור ואילו רבי מאיר סובר שחייב. ואולם הרמב"ם מבאר שגם לשיטת רבי מאיר הוא אמנם פטור מסקילה אך חייב מלקות כדין מקלל כל אדם.

החזון איש מסביר שרבי מאיר לא סובר שגם מי שמברך ללא הזכרת השם חייב אלא שהוא סובר שכינויי השם הם בכלל שם.

=== הכלולים בגדר החיוב ===
הגמרא בסנהדרין ממשיכה ומבארת שאף שכתוב "איש", גם נשים בכלל האיסור, ואת זה לומדים מהריבוי בפסוק בויקרא: "כִּי אִישׁ אִישׁ אֲשֶׁר יְקַלֵּל אֶת אָבִיו וְאֶת אִמּוֹ" (היינו מכך שכתוב פעמיים "איש") וכן טומטום ואנדרוגינוס. על כך שאל המהר"ם לובלין שאם כן מדוע צריך לכתוב "איש איש" לרבות נשים, היה אפשר פשוט לא לכתוב "איש" כלל? והסביר שהסיבה שנכתב "איש" היא למעט קטן מעונש זה ואם כבר נכתב "איש" כדי למעט את הקטן, לולא ה"איש" השני הייתי ממעט גם את האשה.

===מקלה אביו ואמו===
איסור נוסף הוא מקלה אביו ואמו, והיינו שאינו אומר שהבורא יעשה להם דברים רעים, אלא שהוא מבזה אותם או מכנה אותם בשמות גנאי. כך כתב הרמב"ם: 

==ראו גם==
*איסור קללה
* איסור הכאת הורים

==הערות שוליים==

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:משפחה
קטגוריה:קללות ביהדות
קטגוריה:מצוות שבדיבור
קטגוריה:פרשת קדושים
קטגוריה:פרשת משפטים
קטגוריה:חייבי סקילה
קטגוריה:מניין מצוות שמירת הלשון לפי החפץ חיים
פיתון ברונגרסמה

פיתון ברונגרסמה (שם מדעי: Python brongersmai) הא מין של פיתון גדול החי בדרום-מזרח אסיה. הוא קרוי ע"ש החוקר ההולנדי לאו ברונגרסמה.

הפיתון חי בטבע רק בחצי האי המלאי במלזיה, מזרח סומטרה בטווח המרכזי בין ההרים, באי באנקה, באיים במצר מלאקה ובתאילנד. הוא חי בעיקר בביצות טרופיות והוא מתמחה בשחייה.

אורכו של הפיתון מגיע ל-91–152 ס"מ בזכרים ו-120–180 בנקבות, כשנצפו פריטים באורך 240 ס"מ. צבעם אדום כהה- כתום והכתמים עליהם לבנים. הם יכולים גם להאריך ימים עד ל-20 שנה ויותר.

הנחש ניזון מעכברים, חולדות, עטלפים, דו-חיים, עופות וזוחלים אחרים שהוא מוצא בביצות. הוא חונק את טרפו עד שהוא מת.

==קישורים חיצוניים==

==הערות שוליים==

קטגוריה:טקסונים שתוארו בידי אוליב גריפית סטול
קטגוריה:פיתוניים
קטגוריה:אינדונזיה: זוחלים
קטגוריה:בעלי חיים שתוארו ב-1938
פיתון בורנאו

פיתון בורנאו (שם מדעי: Python breitensteini) הא מין של פיתון שאיננו ארסי האנדמי לבורנאו. 

זהו פיתון קטן יחסית היכול להגיע לאורך 2.1 מטר אך בדרך כלל אורכו 1.2 מטר. נחשים גדולים יכולים להגיע למשקל 13.2 ק"ג, כשהנקבות גדולות מהזכרים. ראשם רחב ובעל חיישני חום לאורך החוטם. הזנב קצר ומסתיים בקצה חד. דוגמת הצבעים חום עם חלק עליון לבן או צהוב, כשהראש צהוב.

הוא חי רק באי בורנאו שמחולק על ידי אינדונזיה מלזיה וברוניי. הוא מצוי ביערות גשם ובשדות לחים באזורי שפילה. הוא מצוי גם באזורים אנושיים.

הפיתון ניזון רק מטרף קטן ואיננו מסוכן לאדם. טרפו העיקרי הוא מכרסמים שונים וזוחלים אחרים.מצב שימור הנחש הוא ללא חשש.

==קישורים חיצוניים==

==הערות שוליים==

קטגוריה:בעלי חיים שתוארו ב-1880
קטגוריה:טקסונים שתוארו בידי פרנץ סטיינדכנר
קטגוריה:פיתוניים
קטגוריה:בורנאו: בעלי חיים אנדמיים
קטגוריה:ברוניי: זוחלים
קטגוריה:זוחלים ביערות הגשם של דרום-מזרח אסיה
M71

M71 (מ-Messier 71; נקרא גם NGC 6838) הוא צביר כדורי בקבוצת הכוכבים חץ הנמצא במרחק של כ-13,000 שנות אור ממערכת השמש. זהו צביר דליל יחסית וקטן, כך שסיווגו כצביר כדורי לא היה ברור ולפעמים הוא נחשב לצביר פתוח. המתכתיות שלו גבוהה מאוד ביחס לצבירים כדוריים.

== היסטוריה ==
הצביר התגלה על ידי האסטרונום השווייצרי ז'אן פיליפ דה שסו והופיע ברשימותיו משנת 1746 (יחד עם M35). בשנת 1779 פרסם האסטרונום הגרמני יוהאן אלרט בודה קטלוג של ערפיליות שנצפו על ידי האסטרונום הגרמני יוהאן גוטפריד קלר ובו הופיע הצביר כערפילית מספר 7 ותואר כערפילית חיוורת בתוך החץ. פייר מאשן, עוזרו של שארל מסיה, צפה בצביר ב-28 ביוני 1780 ומסיה עצמו צפה בו ב-4 באוקטובר באותה שנה וצרף אותו לקטלוג מסיה, שם תואר כערפילית עמומה ללא כוכבים כ-4 מעלות מדרום ל-M27. בשנת 1784 צפה האסטרונום ויליאם הרשל ב-M71 וזיהה שזהו צביר כוכבים וציין שצורתו אינה סדורה. ג'ון הרשל צפה בצביר בשנת 1827 וציין שיש בו כוכבים מדרגת בהירות 11 ושלחלק הצפוף שלו יש צורת משולש המצביע צפונה.

בהירות נראיתו של הצביר היא מדרגה 8.2 כך שהוא עמום יחסית. ניתן להבחין בו באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 11, יש צורך בטלסקופ בינוני. למרות עמימותו, קל יחסית לאתרו בשל מיקומו כרבע מעלה מדרום-דרום-מזרח לאמצע הקו המחבר את הכוכבים γ (גמא) בחץ ו-δ (דלתא) בחץ, או מעט יותר ממעלה ממזרח-דרום-מזרח לכוכב ζ (זטא) בחץ. כפי שציין פייר מאשן, כ-4.1 מעלות מצפון-צפון-מזרח לו נמצאת הערפילית הפלנטרית M27 (ערפילית המשקולת).

== מאפייני הצביר ==
M71 הוא צביר דליל יחסית וסווג בעבר על ידי האסטרונומים רוברט טרמפלר והארלו שייפלי, שעסקו בחקר צבירי כוכבים, כצביר פתוח עשיר, דומה לצביר ברווז הבר. בניגוד לצבירים כדוריים רגילים המתכתיות שלו גבוהה ויש בו מעט מאוד כוכבים משתנים - 8 בלבד התגלו בו עד היום. גודלו הזוויתי כפי שמופיע בחשיפה ארוכה הוא כ-7 דקות קשת שממרחק של כ-13,000 שנות אור נותן לו רדיוס של כ-27 שנות אור בלבד. מסתו המוערכת בכ-17,000 מסות שמש נמוכה - פחות מעשירית המסה האופיינית לצבירים כדוריים וצפיפותו נמוכה גם כן - חצי ממסתו (כ-8,500 מסות שמש) מרוכזת ברדיוס של כ-6 שנות אור כשלהשוואה, ב-M70, ברדיוס של 6 שנות אור נכללת מסה של כ-90,000 מסות שמש. הספקטרום של אורו מתאים לקרינת כוכב מסוג ספקטרלי G1.

== קישורים חיצוניים ==

* [http://messier.seds.org/m/m071.html M71] בקטלוג מסיה באתר SEDS.
* 

== הערות שוליים ==

71
71
קטגוריה:קבוצת הכוכבים חץ
רן בשביץ

רן בשביץ (נולד בשנת 1969) הוא קצין צה"ל במילואים בדרגת תת-אלוף, בתפקידו האחרון שירת כראש להק הציוד במטה חיל האוויר הישראלי.

==ביוגרפיה==
בשנת 1987 החל ללמוד תואר ראשון בהנדסת חשמל בטכניון במסגרת העתודה האקדמית. ב-1991 התגייס לחיל האוויר. בהמשך שירותו סיים תואר שני בהנדסת תעשייה וניהול באוניברסיטת בן-גוריון בנגב. שירת כקצין בגף אוויוניקה בבסיס שדה דב, עסק בתחום מערך ההגנה האווירית בחיל, שימש קצין קישור לצבא ארצות הברית ופיקד על טייסת תחזוקה של אגד נ"מ צפון. בשנים 2009 עד 2011 פיקד על יחידת האחזקה האווירית 22, יחידת האחזקה הגדולה והמרכזית בחיל האוויר. בשנים 2011 עד 2013 שימש ראש מחלקת מטוסים בלהק הציוד. בספטמבר 2013 מונה לראש להק הציוד ושירת בתפקיד עד יולי 2017.

בשנת 2018 הקים את קבוצת אירו (ERO Group) למיזמים והנדסה ומשמש כיו"ר החברה, הפועלת מול לקוחות מובילים בשוק הביטחוני והאזרחי בישראל ובעולם. יועץ אסטרטגי להנהלות בכירות של ארגונים.

בשנת 2022 מונה על ידי שר הביטחון להוביל צוות פעולה שהמליץ על הרחבת מדיניות ההכרה בצוללי הקישון שחלו במחלות ממאירות עקב שירותם, כחלק מרפורמת "נפש אחת".

==קישורים חיצוניים==
* 
* 

קטגוריה:ראשי להק הציוד
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:מהנדסי חשמל ישראלים
קטגוריה:תתי-אלופים בחיל האוויר
קטגוריה:ישראלים שנולדו ב-1969
פיתון טימור

פיתון טימור (שם מדעי: Python timoriensis) הא מין של נחש לא-ארסי מהסוג פיתון החי באיי אינדונזיה. בעבר הם נחשבו לתת-מינים של פיתון מרושת או פיתון הודי.

הפיתון חי באיי סונדה הקטנים שבאינדונזיה, לרבות באיים פלורס, לומביאן וטימור.

פיתון זה מגיע עד לאורך 180 ס"מ אך הגודל משתנה בכל אי והפיתונים הארוכים הם דקים יחסית. עלולים להתבלבל ביניהם לפיתוני מקלוט החיים באותו אזור ודומים להם. 

קשקשי הפיתון הם ירוקים בהירים ולעיתים גם צהובים והלסתות המוארכות צהובות. 

הפיתון פעיל בעיקר בשעות הלילה ומחפש מכרסמים קטנים או עופות אותם הוא יכול לחנוק למוות בעזרת שריריו הגדולים.

==קישורים חיצוניים==

קטגוריה:בעלי חיים שתוארו ב-1876
קטגוריה:טקסונים שתוארו בידי וילהלם פטרס
קטגוריה:פיתוניים
קטגוריה:אינדונזיה: זוחלים
מיקו ג'מאל

מיכאל (מיקו) ג'מאל (נולד בכ"ד באייר תשל"ט, 21 במאי 1979) הוא קומיקאי חקיין ומדבב ישראלי.
== ביוגרפיה==
ג'מאל הוא בוגר קורס דיבוב אצל יפה גבאי.

עד לשנת 2004 הופיע ג'מאל בעיקר באירועים סגורים ברחבי ישראל, שאליהם הוזמן דרך המלצות והפניות אישיות.

את הקריירה הציבורית בתחום הבידור החל ג'מאל בשנת 2004 כמשתתף בתוכנית הרדיו דידי לוקאלי של השדרן דידי הררי. במסגרת התוכנית ביצע חיקויים של כוכבים מעולם הכדורגל בישראל.

בשנת 2005 השתתף ג'מאל בתוכנית הכדורגל "דאבל פס" ששודרה בערוץ 10 בהנחיית מאיר איינשטיין ועמנואל רוזן. בתוכנית כיכב ג'מאל בפינה קומית בה גילם דמויות מעולם הספורט הישראלי.

בשנים 2006–2007 השתתף ג'מאל בתוכנית "יציע הכבוד" בהנחיית אבי נוסבאום אשר שודרה בפורטל ללקוחות חברת פלאפון תקשורת בלבד. בתוכנית היה מגיע ג'מאל למגרשי הכדורגל שם היה מצלם קטע שהיה משודר בפורטל, בשיתוף יונתן ריגר ששימש גם כצלם ועורך תוכן.

בשנים 2008–2009 הגיש ג'מאל פינה שבועית בתוכנית הרדיו של אופירה אסייג ברדיו אקו 99 FM לצד חיים רביבו ואייל ברקוביץ'. בתוכנית הגיש ג'מאל פינה שבועית קומית אקטואלית קומית על המתרחש בעולם הספורט. במקביל השתתף באולפן המיוחד של ערוץ 10 לטורניר יורו 2008.

בשנת 2010 השתתף בתוכנית הקומית "החיים על פי שוקו", אשר שודרה בערוץ הספורט בטלוויזיה ובאינטרנט. בתוכנית שולב תוכן שיווקי של הטוטו באמצעות שלוש פינות שבועיות בנושא כדורגל ישראלי, בהן היה ג'מאל מתבקש לתת פרשנות והערות קומיות על אירועים רלוונטיים, תוך מתן תגובות והערות למרואיין שבתוכנית.

ג'מאל משמש כמדבב ראשי בתוכנית "בובה של לילה", תוכנית ספורט סאטירית ישראלית המשודרת בערוץ הספורט משנת 2011. התוכנית החלה בפיילוט בו שולבו דמותו של אלי בן דוד ("שוקו") עם בובות בדמותם של אלי אוחנה, אבי לוזון, שלמה שרף ושייע פייגנבוים, אשר דובבו על ידי ג'מאל בתוכנית.
בנוסף משמש כמדבב בתוכנית העולם כולו נגדנו.

בשנת 2012 דיבב את מרבית הבובות בתוכנית הסאטירה הישראלית "בובה של מדינה" ששודרה בערוץ 10 ובה דמויות בולטות שונות מעולם הפוליטיקה בישראל.

בשנת 2016 הגיש פינה קומית בתוכנית "שולחן החכמים" העוסקת בענייני היום בספורט המשודרת בתוכנית הרדיו "חמש באוויר" של ערוץ הספורט.
החל מ-2018 בנוסף התארח בתוכניות "מגרש פתוח" ו"ליגת החלומות" בערוץ הספורט.

בשנת 2019 השתתף בתוכנית "העולם כולו נגדנו" בערוץ הספורט.

בשנת 2020 השתתף בספיישל הקורונה של "בובה של לילה". 

דיבב את ספי ריבלין בקמפיין של האגודה למלחמה בסרטן. 

ג'מאל נשוי ומתגורר בירושלים.
== קישורים חיצוניים ==

קטגוריה:קומיקאים יהודים ישראלים
קטגוריה:חקיינים ישראלים
קטגוריה:מדבבים ישראלים
קטגוריה:ישראלים שנולדו ב-1979
פיתון מיאנמר

פיתון מיאנמר (שם מדעי: Python kyaiktiyo) הא מין של נחש לא-ארסי מהסוג פיתון החי במיאנמר.
== מאפיינים ==
נחש זה הוא קרובו הרחוק של פיתון הדם וקרוביו קצרי הזנב (פיתון בורנאו ופיתון ברונגרסמה). הוא התגלה ב-2002 במיאנמר, שם התגלתה נקבה שאורכה היה 150 ס"מ ומשקלה 3.6 ק"ג.

פיתון זה מגיע לאורך של 1.8 מטר וגופו בצבע חום עד חום אדמדם עם קשקשים כתומים וכתמים חומים כהים עבים. הזנב קצר ודק בקצהו. הפיתון טוב בטיפוס עצים והוא מצוי רוב הזמן על העצים.

הוא פעיל בלילות ומחפש טרף כמו יונקים ועופות קטנים וכן זוחלים. הוא ממית את טרפו בחניקה בעזרת שריריו העצומים.

==קישורים חיצוניים==

==הערות שוליים==

קטגוריה:פיתוניים
קטגוריה:מיאנמר: זוחלים
קטגוריה:בעלי חיים שתוארו ב-2011
660-669 לפנה"ס

שימו לב: ערך זה מכיל אירועים מן השנים 669 - 660 לפנה"ס

==אירועים בולטים בעולם==

* 669 לפנה"ס: אשורבניפל, בנו של אסרחדון, מלך אשור.
* 668 לפנה"ס: שמש-שום-אוכין, בנו של אסרחדון, עלה למלוכה בבבל.
* 667 לפנה"ס: הקמת ביזנטיון על ידי היוונים.
* 664 לפנה"ס: אשורבניפל כובש ושורף את העיר תבאי שבמצרים.
* 660 לפנה"ס: 11 באפריל: לפי המסורת יסוד ממלכת יפן.
* 660 לפנה"ס: פסמתיך הראשון פרעה מצרים מוציא את האשורים ממצרים.

== אנשים משמעותיים ==
* אשורבניפל
* תנות אמון
* נכו הראשון

==קישורים חיצוניים==

*
קטגוריה:המאה ה-7 לפנה"ס
קרלו (תת-מקלע)

קרלו הוא כינוי נפוץ לתת-מקלע מאולתר שמיוצר במחרטות ומסגריות ביהודה ושומרון. הנשק מאולתר על בסיס תת-מקלע קרל גוסטב (בערבית, كارلوجستاف – כארלו ג'יסתאף) ומכאן שמו. פעמים רבות חל בלבול בכלי התקשורת בין נשק זה לתת-מקלע קרל גוסטב המקורי.

בשל מספר היצרנים הרב, קיים מגוון רחב של תתי-דגמים לדגם זה, הנבדלים ביניהם גם באיכות הייצור. תת-מקלע זה נתפס באירועים רבים בידי משטרת ישראל, במהלך חיפושים שנערכו במגזר הערבי.

==היסטוריה==
הפעם הראשונה שבה כוחות הביטחון הישראלים ראו את רובי הקרלו הייתה בתחילת העשור הראשון של המאה ה-21, כאשר כוחות של משטרת ישראל נתקלו ברובי קרלו שהוחזקו על ידי כנופיות של ערבים ישראלים. במהלך אינתיפאדת הבודדים הקרלו החל לצבור פופולריות בקרב הפלסטינים, ומאז נעשה בו שימוש במספר פיגועים נגד אזרחים ישראלים, בין היתר בפיגועים הבאים:
*ב-3 בפברואר 2016 הדר כהן לוחמת מג"ב בת 19 נהרגה בפיגוע שביצעו שלושה מחבלים פלסטינים בשער שכם. המחבל שרצח את כהן ירה עליה באמצעות רובה קרלו.
*ב-8 ביוני 2016 שני מחבלים פלסטינים השתמשו ברובי קרלו בפיגוע הירי במתחם שרונה. בפיגוע הם רצחו ארבעה בני אדם, מתוכם אישה אחת שמתה מדום לב.
*ב-14 ביולי 2017 שלושה מחבלים ערבים ישראלים מאום אל-פחם ביצעו פיגוע ירי בהר הבית שבו הם רצחו את שוטרי משטרת ישראל, האיל סתאוי וכמיל שנאן באמצעות רובי קרלו.
*ב-29 באפריל 2022 שני מחבלים פלסטינים ביצעו פיגוע ירי בכניסה ליישוב אריאל שבו הם רצחו מאבטח בן 23 באמצעות רובי קרלו.
*ב-8 בספטמבר 2022 נתפס ביפו מחבל משכם עם רובה קרלו ומטעני חבלה בדרכו לביצוע פיגוע.<ref></ref>
*ב- 22 באפריל ערב פסח 2024, ניסיון פיגוע ירי שכשל בשל תקלה ברובה.

===מחיר===
בתחילת שנת 2016, מחירו של רובה קרלו עמד על 1,500 שקלים. במהלך שנת 2016 כוחות צה"ל איתרו כ-43 בתי מלאכה לייצור נשק ביהודה ושומרון לעומת 0 ב-2015, מה שגרם לעלייה חדה במחירו של רובה הקרלו, שזינק ל-7,000 שקלים חדשים בינואר 2017.

נכון ל-2018 מחירו של רובה הקרלו בשוק השחור נע בין 3,500 ל-8,000 שקלים.

==דוגמאות==
<gallery>
קובץ:Flickr - Israel Defense Forces - Weapons Cache Found in Nablus.jpg|מספר תתי-מקלע מאולתרים שנתפסו בשכם במבצע חומת מגן, 2002
קובץ:Flickr - Israel Defense Forces - Hand-Made Gun Found on Two Children in Kabatiya.jpg|נשק מאולתר שהוכן על בסיס רובה M-16 כפי שנתפס בקבאטיה, 2004
קובץ:Flickr - Israel Defense Forces - Gun, Axe, and Two Knifes Found in Abu-Lehem.jpg|"קרלו" מבוסס M-16 לצד אקדח וכלי תקיפה נוספים, אבו לחם, 2005
קובץ:Flickr - Israel Defense Forces - Improvised Weapons, July 2010.jpg|בית פוריכ, 2010
קובץ:One of four Palestinian SMGs seized by IDF during Operation Brother’s Keeper.jpg|קרלו שנתפס ע"י כוחות צה"ל במהלך מבצע שובו אחים, 2014
</gallery>

==קישורים חיצוניים==

* 
* 
* [http://www.fresh.co.il/vBulletin/showthread.php?t=581674 תמ"ק מאולתר "קרלו" בשימוש המגזר הערבי והפלסטינים, ונקרא בטעות קרל גוסטב] - דיון בפורום צבא וביטחון של פְרֶש.

==הערות שוליים==

קטגוריה:תת-מקלעים
קטגוריה:אמצעי לחימה פלסטיניים
קטגוריה:הרשות הפלסטינית: המצאות
טיימס אוף אינדיה

טיימס אוף אינדיה (באנגלית: Times of India, TOI וגם India Times) הוא עיתון יומי בשפה האנגלית המופץ בהודו. זהו העיתון השלישי בתפוצתו בתת-היבשת ההודית והעיתון היומי בשפה האנגלית בעל התפוצה הגדולה בעולם.

== היסטוריה ==
גיליונו הראשון של העיתון ראה אור במומבאי, הודו הבריטית, ב-3 בנובמבר 1838 בשם "The Bombay Times and Journal of Commerce" ("הטיימס של בומבי ועלון למסחר") ויצא בימים רביעי ושבת. ב-1860 התאחד העיתון עם מתחרהו, ה-"Bombay Standard" והפך לזכיין של סוכנות הידיעות רויטרס בהודו. ב-1861 התקבע שמו כ-"Times of India". ב-1892, לאחר שעבר מיד ליד בין בעלים שונים, נרכש העיתון על ידי חברת ההוצאה לאור של תומאס בנט ופרנק מוריס קולמן Bennet, Coleman & Co. Ltd.

לאחר קבלת העצמאות של הודו, עברה השליטה בעיתון למשפחת התעשיינים ג'אין (Jain). בין השנים 1969–1976 הולאם העיתון, ושב לאחר מכן לשליטת משפחת ג'אין, המוציאה אותו לאור באמצעות "קבוצת טיימס" שבשליטתה, הכוללת כתבי עת נוספים. התעקשותו של העיתון לדיוק, הימנעותו מסנסציוניזם, הטון הרציני והסיקור שלו בחדשות בינלאומיות, שיפרו את יוקרתו בהודו, שם עם השנים התפרסם כעיתון אינטלקטואלי. הסיקור שלו על חדשות בינלאומיות הוא יסודי, ומהווה רבע משטח העריכה שלו.<ref></ref>

== קישורים חיצוניים ==

* 

* 
* [http://www.televisionpoint.com/the-times-of-india-turns-the-times-of-colour-televisionpoint-com-news/ סקירה היסטורית לרגל פרסום תמונת הצבע הראשונה בעיתון]
* [http://www.caravanmagazine.in/reportage/supreme-being How Samir Jain created the modern Indian newspaper industry]

==הערות שוליים==

קטגוריה:הודו: תקשורת
קטגוריה:הודו: עיתונים
קטגוריה:עיתונים באנגלית
אקדמיה גראנד שומיאר

אקדמיה גראנד שומיאר (בצרפתית: Académie de la Grande Chaumière) היא בית ספר לאמנות שהוקם בפריז, צרפת, בשנת 1902.

== היסטוריה ==
בית הספר הוקם על ידי האמנית השווייצרית מרתה סטטלר והצרפתיה אליס דנברג . בשונה מבתי ספר אחרים, נטה ה"גראנד שומיאר" למודרניזם ולשיטות לימוד חופשיות. אחד מן הגורמים העיקריים לפופולריות של המוסד היה דמי הרישום הנמוכים, שכללו את התשלום למודלים וחימום בימי החורף.

בשנת 1957 נרכשה האקדמיה על ידי משפחת צ'רפנטייה. תור הזהב שלה היה ככל הנראה משנות ה-10 עד שנות ה-40 - תקופה שראתה אמנים מפורסמים רבים עוברים דרך דלתותיה. בין המפורסמים שבהם ניתן למנות את הצייריo מודיליאני האיטלקי, יצחק פרנקל וחיים סוטין היהודים ומירו הספרדי, הפסלים אנטואן בורדל ואוסיפ צדקין, פרננד לאגר, תמרה דה למפיקה, אלברטו ג'קומטי, לואיז בורז'ואה ויוג'ין גראסט.

בין האמנים שלמדו באקדמיה נמנים זהרה שץ ובצלאל שץ. 

==קישורים חיצוניים==

* 

==הערות שוליים==

קטגוריה:קצרמר חינוך
קטגוריה:בתי ספר לאמנות
קטגוריה:פריז: חינוך
קטגוריה:הרובע השישי של פריז
איתי טלגם

איתי טַלְגָם (נולד ב-24 במרץ 1958) הוא מנצח, מרצה ויועץ עסקי ישראלי.

== ביוגרפיה ==
איתי טלגם נולד בתל אביב ולמד באקדמיה למוסיקה ולמחול בירושלים. הוא קיבל תואר בפילוסופיה מהאוניברסיטה העברית בירושלים. הוא החל כפסנתרן, אך עבר לניצוח אחרי שירותו הצבאי. השתתף בקורס קיץ שניתן על ידי ליאונרד ברנשטיין בפונטנבלו, צרפת. לאורך שנות פעילותו המוזיקלית עבד עם מרבית התזמורות הגדולות בישראל. איתי טלגם הוא גם מרצה המעביר סמינרים וסדנאות על דרכי הפעולה של התזמורת הסימפונית, אותה הוא רואה כמטפורה התנהגות ארגונית ומודל השראה למנהיגות.

טלגם הופיע לראשונה כמנצח בינלאומי ב-1987, כאשר הוא נבחר על ידי לאונרד ברנשטיין להופיע בקונצרט מיוחד עם תזמורת פריז. ברנשטיין ניצח על מחציתו השנייה של הקונצרט. מאז ניצח טלגם על תזמורות רבות באירופה. הוא היה המנצח הישראלי הראשון להופיע עם התזמורת הפילהרמונית של סנקט פטרבורג ועם האופרה של לייפציג. בישראל, הוא ערך והקליט עם התזמורת הפילהרמונית הישראלית, האופרה הישראלית, התזמורת הסימפונית ירושלים, והתזמורת הקאמרית הישראלית.

איתי טלגם כיהן בעבר כמנהל מוזיקלי של התזמורת הסימפונית תל אביב ושל אנסמבל מוזיקה נובה. כמו כן הוא כיהן בעבר כמנצח עמית בתזמורת הסימפונית הישראלית ראשון לציון ובתזמורת הסימפונית חיפה.

== קישורים חיצוניים ==

* 

* [http://www.ted.com/talks/lang/eng/itay_talgam_lead_like_the_great_conductors.html "להוביל כמו המנצחים הדגולים" - הרצאת TED (באנגלית)]
* [http://99faces.tv/itaytalgam/ ריאיון עם מאסטרו טלגם ב-99FACES.tv (באנגלית)]
* [http://www.huffingtonpost.com/anne-loehr/itay-talgam-an-interview-_b_7907972.html ריאיון עם מאסטרו טלגם ב - Huffpost Business (באנגלית)]

==הערות שוליים==

קטגוריה:מנצחים ישראלים
קטגוריה:תל אביב-יפו: אישים
קטגוריה:בוגרי האקדמיה למוסיקה ולמחול בירושלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1958
ז'רקו דולינר

ז'רקו דולינר (בקרואטית: Žarko Dolinar; 3 ביולי 1920 – 9 במרץ 2003) היה ביולוג מקרואטיה, אלוף טניס שולחן וחסיד אומות העולם.

==קורות חייו==
דולינר נולד למשפחה של מהגרי עבודה מסלובניה. בגיל 18 זכה בתואר אלוף יוגוסלביה בטניס שולחן וייצג את יוגוסלביה מספר פעמים בתחרויות בינלאומיות. עבד כמאמן ספורט, בין היתר במועדון הספורט של מכבי בזאגרב, שבו התאמנו בני הקהילה היהודית.

בתקופת מלחמת העולם השנייה הציל דולינר את חייהם של כ-300 יהודים על ידי אספקת תעודות זהות מזויפות וסיוע בהברחתם אל הפרטיזנים היוגוסלבים של טיטו ואל אזורים בשליטת הונגריה ואיטליה. זאת עשה למרות מעצרו של אביו ואיומים חוזרים ונשנים מצד שלטונות האוסטשה. בין היהודים שהציל היה הקריקטוריסט גרשון אפפל.

לאחר המלחמה היה ז'רקו דולינר שחקן מקצועי של טניס שולחן. הוא היה אלוף העולם בטניס שולחן לזוגות, והיה ראש הוועדה הבינלאומית לטניס שולחן. בשנת 1949 סיים את לימודיו בפקולטה לווטרינריה באוניברסיטת זגרב ובשנת 1959 קיבל תואר דוקטור. לאחר מכן היה דולינר פרופסור לביולוגיה באוניברסיטת בזל בשווייץ.

בשנת 1993 הוכרו ז'רקו דולינר ואחיו בוריס דולינר על ידי יד ושם בתור חסידי אומות העולם.

היה נשוי ליודית דויץ, שאת בני משפחתה הציל יחד עם אחיו בשואה. לזוג נולדה בת אחת.

==קישורים חיצוניים==

* 
* 
* 

==הערות שוליים==

קטגוריה:קרואטים חסידי אומות העולם
קטגוריה:ביולוגים קרואטים
קטגוריה:מצילים בשואה: יוגוסלביה
קטגוריה:שחקני טניס שולחן קרואטים
קטגוריה:אישים הקבורים בבית הקברות מירוגוי
קטגוריה:ילידי 1920
קטגוריה:נפטרים ב-2003
צפריר אורפז

צפריר אורפז הוא קצין צה"ל בדרגת אלוף-משנה, שימש כנספח הצבאי הישראלי ברוסיה. שירת כמפקד חטיבה 27 וסגן מפקד חטיבת ברק. 

אורפז גדל בקיבוץ דפנה והתחנך בבית הספר הר וגיא. הוא עשה את שירותו הצבאי בחיל השריון. בשנת 2003 פיקד על גדוד "רעם", גדוד הטירונים של חטיבה 7 וחטיבת ברק. בשנים 2007–2008 שימש כסגן מפקד חטיבת ברק. בשנת 2009 הועלה לדרגת אלוף-משנה ומונה לפקד על חטיבה 27, חטיבת שריון במילואים, במקביל פיקד על מגמת מפקדי פלוגות בקורס מפקדי פלוגות ומפקדי גדודים. אורפז המשיך בתפקידים אלו עד שנת 2012. משנת 2014 כיהן אורפז בתפקיד הנספח הצבאי הישראלי ברוסיה.

==הערות שוליים==

קטגוריה:מפקדי חטיבה 27
קטגוריה:מפקדי גדודים בחטיבה 460
קטגוריה:נספחים צבאיים ישראלים ברוסיה
קטגוריה:דפנה (קיבוץ): אישים
זרון אוסטרלי

זרון אוסטרלי (שם מדעי: Circus approximans) הוא מין של עוף דורס מהסוג זרון המצוי באוסטרליה והופץ גם לניו זילנד ולאיי האוקיינוס השקט.
== מאפיינים ==
אורכו של הזרון האוסטרלי 50–58 ס"מ, מוטת כנפיו 120–145 ס"מ ומשקלו 580–1,100 גרם בממוצע. הנקבות גדולות יותר מהזכרים.

לדורס זה נוצות חומות עם קצוות כנפיים לבנות-אפורות וראש בהיר מעט. הרגליים בעלות טפרים אימתניים היכולות לקרוע את הטרף וישנה פלומה רכה מאחורי ראשו המשווה מראה של זר, מה שנתן לסוג את שמו.

זהו דורס החי בביצות ובאזורים פתוחים באוסטרליה, אך הופץ גם לניו זילנד, פיג'י, ונואטו, קלדוניה החדשה ואיים נוספים, כולל איים תת-אנטארקטים. 

הזרון הוא טורף העל של ניו זילנד והוא ניזון מעופות מים, זוחלים, דו-חיים, יונקים שונים עד גודל של ארנבת, חסרי חוליות ודגים. הוא ניזון גם מנבלות, כולל מקרבנות של תאונות דרכים.

==קישורים חיצוניים==

==הערות שוליים==

קטגוריה:בעלי חיים שתוארו ב-1848
קטגוריה:טקסונים שתוארו בידי טישן ראמזי פיל
קטגוריה:זרונים
קטגוריה:עופות: טורפי-על
קטגוריה:אוסטרליה: עופות
רוח נושבת על הירח

רוח נושבת על הירח (באנגלית: The Wind on the Moon: A story for children) הוא ספר הילדים הראשון שחיבר אריק לינקלייטר (מחברם של רומנים למבוגרים, ספרי היסטוריה צבאית ועוד). הספר ראה אור לראשונה ב-1944 וזיכה את מחברו במדליית קרנגי. הספר משלב פנטזיה, אבסורד, הומור וסוריאליזם על רקע מדיני מומצא המזכיר את העולם בתקופת מלחמת העולם השנייה. הספר תורגם לעברית על ידי צבי ארד וראה אור בשנת 1977 במסגרת ספריית דן חסכן של הוצאת עם עובד.

==עלילה==
גיבורות הספר הן שתי אחיות, דינה ודורינדה, שאביהן, קצין בצבא, יצא לשליחות לארץ רחוקה. על אף שהאב הזהיר את הילדות שיתנהגו יפה, כיוון שרוח נושבת על הירח, והדבר טומן בחובו סכנות, נקלעות שתי הילדות עד מהרה להתפתקאות שונות ומשונות. הן נפגשות עם מכשפה, הופכות לזוג קנגורו הנכלאים בגן החיות ומשחררות ממנו פומה זהובה ונץ כסוף. בהמשך יוצאות האחיות להציל את אביהן משביו של הרודן האכזר הוגלו בלוט ונפגשות עם דמויות שונות, בהן שני חיילים זקנים מחיל החפרים של מלחמת העולם הראשונה. 

יחיעם פדן כתב על הספר: "ההומור המרומז והפנטזיה הצנועה, שאינה נדרשת לכשפים רעשניים, השפה היפהפייה והשילוב הייחודי המעניין בין ילדים ובין בעלי חיים".

== קישורים חיצוניים ==
* [http://www.goodreads.com/book/show/49048.The_Wind_on_the_Moon ביקורת באתר goodreads.com]
* 

==הערות שוליים==

קטגוריה:ספרים זוכי מדליית קרנגי
קטגוריה:ספרי ילדים ונוער
קטגוריה:ספרי פנטזיה
קטגוריה:ספרי 1944
קטגוריה:ספרי הוצאת עם עובד
קטגוריה:הירח באומנות
קטגוריה:ספרי סדרת דן חסכן
אגם האלשטאט

אגם האלשטאט (בגרמנית: Hallstätter See) הוא אגם הנמצא בזאלצקמרגוט, אוסטריה, בקצה הצפוני של רכס הרי ה Dachstein. שטחו המשוער 8.5 קמ"ר, אורכו 7.75 ק"מ, רוחבו המרבי 2.3 ק"מ ועומקו המרבי 125 מטרים.<ref></ref> האגם הוא אתר תיירותי פופולרי, במיוחד עבור צוללנים. פעילויות נוספות לחופי האגם הן דיג ושייט.

הכפר האלשטאט נמצא בחופו הדרום מערבי של האגם. במרכזו כיכר השוק המוקף בבתים מסורתיים, בצמחייה עשירה, ברובע הרומי ובכנסייה האוונגלית.

==קישורים חיצוניים==

==הערות שוליים==

קטגוריה:אוסטריה עילית: גאוגרפיה
האלשטאט
מפרץ אלסקה

מפרץ אלסקה (באנגלית: Gulf of Alaska) הוא זרוע של האוקיינוס השקט המוגדר על ידי עיקול החוף הדרומי של אלסקה, ומשתרע מחצי האי אלסקה והאי קודיאק במערב, ועד ארכיפלג אלכסנדר במזרח.

המפרץ מורכב ממפרצים קטנים רבים, בעיקר בגבולו המזרחי. באחד מהם, מפרץ ליטויה, התפרץ בשנת 1958 הצונאמי המתועד הגדול ביותר אי פעם. כל קו החוף של המפרץ משופע ביערות, הרים וקרחונים.

==אקולוגיה==
על פי נתוני החיישן "SeaWiFS", נחשבת המערכת האקולוגית במפרץ אלסקה ליצרנית במיוחד - היא מייצרת ממוצע שנתי של למעלה מ-300 גרם פחמן למ"ר. ברחבי מפרץ אלסקה קיימים אלמוגים רבים, ואחד הנדירים שבהם, פרימנואה פסיפיקה, תרם לתיוגו של האזור כ"בית גידול בהשגחה מיוחדת".

==מטאורולוגיה==
במפרץ אלסקה מתחוללות סערות רבות, בהן יורדות כמויות גבוהות של שלג וקרח בדרום אלסקה, וכתוצאה מכך מצטברים ריכוזים גדולים של משקעים גם דרומית לחוג הארקטי. סערות רבות המתחוללות באזור זה נעות דרומה לעבר קולומביה הבריטית, מדינת וושינגטון ואורגון, ולעיתים מגיעות עד דרום קליפורניה, בעיקר בתקופת אל ניניו. חלק ניכר מהגשמים והשלגים העונתיים באזור הפסיפיק נורת' ווסט ובדרום-מערב ארצות הברית מגיעים ממפרץ אלסקה.

==גבולות==
על פי ארגון ההידרוגרפיה הבינלאומי, הגבול הצפוני של מפרץ אלסקה הוא חופה הדרומי של אלסקה, והגבול הדרומי הוא קו משורטט מקייפ ספנסר (שבפארק הלאומי גליישר ביי) במזרח, דרך המים הטריטוריאליים הצפוניים של דרום אלסקה וקולומביה הבריטית, ועד הנקודה הדרומית ביותר בים ברינג, כך שכל האיים הסמוכים כלולים במפרץ אלסקה.

הסקר הגאולוגי של ארצות הברית מגדיר את גבולו הדרומי של המפרץ כקו העובר מדרום האי קודאק במערב עד מעבר דיקסון במזרח.

==קישורים חיצוניים==

* [http://www.worldatlas.com/aatlas/infopage/gulfalaska.htm מפה מפורטת של מפרץ אלסקה], באתר World Atlas
* 

==הערות שוליים==

קטגוריה:מפרצים באוקיינוס השקט
קטגוריה:אלסקה: מפרצים
קטגוריה:הצפון פסיפי הממוזג
NGC 2608

NGC 2608 (הידועה גם בשם Arp 12) היא גלקסיית מוט ספירלית המצאת במרחק של 93 מיליון שנות אור מכדור הארץ בקבוצת הכוכבים סרטן. הגלקסיה בעלת קוטר של 63,000 שנות אור, 60% מקוטר גלקסיית שביל החלב.

== סופרנובות ==
* SN 1920A התגלתה על ידי האסטרונום הגרמני מקס וולף (1863-1932). הסופרנובה הייתה בעלת בהירות נראית של 11.7 ב 17 בדצמבר 1920.
* SN 2001bg התגלתה ב-9 במאי 2001 (8.943 במאי לפי שעון UT) על ידי צייד הסופרנובות טום בולס בקודנהאם, סופלוק, אנגליה עם טלסקופ 36 ס"מ. כאשר הסופרנובה התגלתה היא הייתה בעלת בהירות של 14, מאוחר יותר בהירותה השתנתה ל 13.7.

==קישורים חיצוניים==

* [http://ned.ipac.caltech.edu/cgi-bin/nph-objsearch?objname=NGC%202608&extend=no&out_csys=Equatorial&out_equinox=J2000.0&obj_sort=RA+or+Longitude&of=pre_text&zv_breaker=30000.0&list_limit=5&img_stamp=YES NGC 2608] :NED
* 

קטגוריה:קבוצת הכוכבים סרטן
קטגוריה:גלקסיות מוט ספירליות
קטגוריה:הקטלוג הכללי החדש
NGC 2536

NGC 2536 היא גלקסיית מוט ספירלית הנמצאת במרחק של כ-180 מיליון שנות אור משביל החלב בקבוצת הכוכבים סרטן, אשר מקיימת קשר כבידתי עם הגלקסיה הספירלית NGC 2535.

שתי הגלקסיות מתוארות באטלס הגלקסיות המוזרות כדוגמה לגלקסיה בעלת שותפה שלה פני שטח בהירים.

==קישורים חיצוניים==

* 

==הערות שוליים==

קטגוריה:קבוצת הכוכבים סרטן
קטגוריה:גלקסיות מוט ספירליות
קטגוריה:הקטלוג הכללי החדש